钦定古今图书集成/明伦汇编/官常典/第788卷 > 李载
## 钦定古今图书集成/明伦汇编/官常典/第788卷 > 李载

按《宋史》本传：“载字伯熙，黎阳人。少苦学，隆暑读书，置
足于水，虽得疾，不舍去。登进士第，调冀州推官，知大
名冠氏县，府守吕夷简入相，荐其材，知齐州。钤辖赵
瑜使酒殴载，乃扃户避逸。瑜得罪，载坐不举劾，黜为
信阳军。安抚使。钱明逸等为之申理，改常州。知祥符
县。有巫以井泉饮人，云可愈疾，趋者旁午，载杖巫，堙”
其井。历知虢州、涟水军。载性笃孝，侍母病不解带，至
病亟不能食，载亦不食。母知之，为强食。六为州，一以
宽厚称。以光禄卿提举仙源观，卒，年七十四。